b'\n_START_ARTICLE_\nHuddersfield Town A.F.C.\n_START_PARAGRAPH_\nHuddersfield Town Association Football Club ali preprosto Huddersfield Town je angle\xc5\xa1ki nogometni klub iz mesta Huddersfield v grofiji zahodni Yorkshire. Ustanovljen je bil 15. avgusta 1908 in bo v sezoni 2017/18 igral v Premier League, 1. angle\xc5\xa1ki nogometni ligi, ko je v izlo\xc4\x8ditvenih bojih za napredovanje po enajstmetrovkah premagal Reading (0-0, po enajstmetrovkah 4-3). Nazadnje je v najvi\xc5\xa1ji angle\xc5\xa1ki ligi igral pred 45 leti, v sezoni 1971/72._NEWLINE_V doma\xc4\x8dih tekmovanjih je bil trikrat dr\xc5\xbeavni prvak (1923/24, 1924/25, 1925/26) in trikrat dr\xc5\xbeavni podprvak (1926/27, 1927/28, 1933/34), bil pa je tudi enkratni prvak (1969/70) in dvakrat podprvak (1919/20, 1952/53) druge angle\xc5\xa1ke lige in prvak \xc4\x8detrte angle\xc5\xa1ke lige (1979/80). Osvojil pa je tudi FA Pokal in sicer leta 1922. Bil pa je tudi \xc5\xa1tirikratni podprvak tega pokala (1920, 1928, 1930, 1938). Drugi doma\xc4\x8di uspehi Huddersfield Towna pa so \xc5\xa1e naziv prvaka FA Charity Shielda (1922), naziv prvaka pokala yorkshirske elektrike (1994/95), naziv podprvaka liga\xc5\xa1ke trofeje (1994) ter doseg polfinala liga\xc5\xa1kega pokala (1968). Z evropskih tekmovanj pa vidnej\xc5\xa1ih rezultatov \xc5\xa1e nima. _NEWLINE_Doma\xc4\x8di stadion Huddersfield Towna je Kirklees Stadium, ki sprejme 24.500 gledalcev. Barvi dresov sta modra in bela. Nadimek nogometa\xc5\xa1ev je The Terriers (Terierji).\n_START_SECTION_\nRivalstvo\n_START_PARAGRAPH_\nRival Huddersfield Towna je Leeds United.'